CELEX: 32004D0675
Language: da
Date: 2004-09-29 00:00:00
Title: 2004/675/EF: Kommissionens beslutning af 29. september 2004 om etablering af logistisk støtte til Traces-systemet (meddelt under nummer K(2004) 3584)

6.10.2004   
            
            
               DA
            
            
               Den Europæiske Unions Tidende
            
            
               L 309/26
            
         KOMMISSIONENS BESLUTNING
   af 29. september 2004
   om etablering af logistisk støtte til Traces-systemet
   (meddelt under nummer K(2004) 3584)
   (2004/675/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), særlig artikel 37 og 37a,
   under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 20, stk. 3,
   under henvisning til Rådets beslutning 92/438/EØF af 13. juli 1992 om datamatisering af veterinærprocedurerne ved indførsel (Shift-projektet), om ændring af direktiv 90/675/EØF, 91/496/EØF og 91/628/EØF samt beslutning 90/424/EØF og om ophævelse af beslutning 88/192/EØF (3), særlig artikel 12, og
   ud fra følgende betragtninger:
   
               (1)
            
            
               I Europa-Parlamentets beslutning A5-0396/2000 om Revisionsrettens særberetning nr. 1/2000 (4) anmodes Kommissionen om at sikre, at »nettet til flytning af dyr (Animo) forvaltes og udvikles under Kommissionens fulde kontrol«.
            
         
               (2)
            
            
               Kommissionens beslutning 2004/292/EF af 30. marts 2004 om anvendelse af Traces-systemet og om ændring af beslutning 92/486/EØF (5) pålægger alle medlemsstaterne at deltage i dette system inden den 31. december 2004.
            
         
               (3)
            
            
               11 medlemsstater har siden den 1. april 2004 eller den 1. maj 2004 deltaget fuldt ud i Traces-systemet, og det er absolut nødvendigt med logistisk støtte til denne aktivitet. Nødvendigheden af denne tekniske støtte øges yderligere med deltagelsen af alle medlemsstaterne samt ikke-institutionelle brugere.
            
         
               (4)
            
            
               Etableringen af denne støtte bør afprøves i en indledende periode på 15 måneder, hvorefter den bør evalueres og tilpasses i nødvendigt omfang.
            
         
               (5)
            
            
               De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   I forbindelse med det integrerede veterinærinformationssystem »Traces« som fastsat i beslutning 2003/24/EF indfører Kommissionen logistisk støtte med henblik på at bistå brugerne i en indledende periode på 15 måneder.
   Artikel 2
   Der stilles 300 000 EUR til Kommissionens rådighed til indførelse af logistisk støtte, jf. artikel 1.
   Artikel 3
   Denne beslutning er rettet til medlemsstaterne.
   
      Udfærdiget i Bruxelles, den 29. september 2004.
      
         
            På Kommissionens vegne
         
         David BYRNE
         
            Medlem af Kommissionen
         
      
   
   
      (1)  EFT L 224 af 18.8.1990, s. 19. Senest ændret ved Europa-Parlamentets og Rådets direktiv 2003/99/EF (EUT L 325 af 12.12.2003, s. 31).
   
      (2)  EFT L 224 af 18.8.1990, s. 29. Senest ændret ved Europa-Parlamentets og Rådets direktiv 2002/33/EF (EFT L 315 af 19.11.2002, s. 14).
   
      (3)  EFT L 243 af 25.8.1992, s. 27. Senest ændret ved forordning (EF) nr. 806/2003 (EUT L 122 af 16.5.2003, s. 1).
   
      (4)  EFT C 85 af 23.3.2000, s. 1.
   
      (5)  EUT L 94 af 31.3.2004, s. 63.